Lowe har gitt ut en rekke godt mottatte soloalbum og er en bemerkelsesverdig person innenfor pubrock-, powerpop- og new wave-musikk. I tillegg til å være vokalist, spiller Lowe gitar, bassgitar, piano og munnspill. Han er mest kjent for låtene «Cruel to Be Kind» (som ble en topp 40-single i USA) og «I Love the Sound of Breaking Glass» (som ble en topp 10-hit i Storbritannia). Han er også kjent for sitt arbeid som produsent av plater med Elvis Costello, Graham Parker og fler. Lowe skrev også «(What's So Funny 'Bout) Peace, Love, and Understanding», som ble en hit for Costello.